**5. pielikums**

RTU rektora rīkojumam “Par RTU Liepājas akadēmijas studiju procesa reglamentējošiem iekšējiem normatīvajiem dokumentiem pārejas periodā”



RTU Liepājas akadēmija

***APSTIPRINĀTS***

*Studiju padomes sēdē 13.03.2023. protokols Nr.8*

**STUDIJU DARBU RAKSTĪŠANA UN NOFORMĒŠANA**

Metodiski norādījumi

Liepāja 2024

S**aturs**

[Ievads 3](#_Toc130538411)

[1. Zinātniskā darba ētika 4](#_Toc130538412)

[2. Pirmvarianta veidošana 5](#_Toc130538413)

[3. Studiju darba struktūra 7](#_Toc130538414)

[3.1. Titullapa 7](#_Toc130538415)

[3.2. Anotācijas 7](#_Toc130538416)

[3.3. Saturs 8](#_Toc130538417)

[3.4. Ievads 8](#_Toc130538418)

[3.5. Studiju darba pamatdaļas 8](#_Toc130538419)

[3.6. Secinājumi 9](#_Toc130538420)

[3.7. Saīsinājumu paskaidrojums 9](#_Toc130538421)

[3.8. Avotu saraksts 9](#_Toc130538422)

[3.9. Literatūras saraksts 10](#_Toc130538423)

[3.10. Pielikumi 10](#_Toc130538424)

[3.11. Studiju nobeiguma darbu iesniegšana 11](#_Toc130538425)

[Pielikumi 12](#_Toc130538426)

# Ievads

Rīgas Tehniskās universitātes Liepājas akadēmijas (turpmāk RTU LA) studiju programmas paredz daudzveidīgu studentu patstāvīgo darbu izstrādi, kas attīsta studentu profesionālo kompetenci un veicina pētnieciskā darba prasmju veidošanos. Studiju procesā studenti izstrādā vairākus zinātniski pētnieciskos darbus (studiju darbs, semināra darbs, kursa darbs, kursa projekts, submoduļa ieskaites darbs, submoduļa studiju darbs, moduļa studiju darbs, projekta darbs) un noslēguma darbu (kvalifikācijas darbs, diplomprojekta darbs, bakalaura darbs, diplomdarbs, maģistra darbs, promocijas darbs).

Metodiskie norādījumi „Studiju darbu rakstīšana un noformēšana” ir saistoši visiem studējošiem un nosaka vispārinātās normatīvās prasības iepriekš nosaukto studiju darbu izstrādē un noformēšanā, kā arī **obligātās studiju darbu noformēšanas prasības**, kuras ir aprakstītas metodiskā līdzekļa pielikumos, sniedzot konkrētus noformējuma paraugus, kā arī studenti zinātniski pētniecisko darbu izstrādei un noformēšanai izmanto atbilstošā (Pedagoģijas un sociālā darba centrs vai Dabas un inženierzinātņu centrs, vai Humanitāro un mākslas zinātņu centrs, vai Vadības un sociālo zinātņu centrs) centrā (turpmāk – Centrs) apstiprinātus metodiskos norādījumus vai ieteikumus <https://www.liepu.lv/lv/293/studiju-darbu-rakstisana>.

Zinātniski pētniecisko darbu izstrādē studentiem ir jāievēro arī studiju programmas konkretizētās prasības (ja tādas tiek izvirzītas). Ar šīm prasībām (ja tādas ir) iepazīstina studiju programmas direktors.

# Zinātniskā darba ētika

Ikvienam studentam jāievēro zinātniskā darba un diskusiju ētikas normas, starptautiskie un nacionālie autortiesību likumi: “Autortiesību likums”1, Latvijas Zinātnes Padomes 1997. g. 11. novembrī apstiprinātais “Zinātnieka ētikas kodekss” un RTU LA akadēmiskā godīguma kodekss.

Piedaloties diskusijās, uzstājoties ar referātu vai ziņojumu, rakstot studiju darbus, studenta pienākums ir nepieļaut plaģiātu, t. i., neuzdot par saviem citas personas tekstu, materiālus un atzinumus.

Tomēr gan studenti, gan pieredzējuši zinātnieki savos darbos un diskusijās izmanto citu zinātnieku atziņas, tās **citējot** vai **pārstāstot.** Citēšana nav pretrunā ar „Autortiesību likumu” – tā 20. pants atļauj reproducēt publiskotus darbus citātu veidā zinātniskos, pētniecības, polemiskos, kritiskos un informatīvos nolūkos citēšanas mērķim atbilstošā apjomā.

Ja rakstu darbos (studiju darbs, semināra darbs, kursa darbs, kursa projekts, submoduļa ieskaites darbs, submoduļa studiju darbs, moduļa studiju darbs, projekta darbs) un noslēguma darbos (kvalifikācijas darbs, diplomprojekta darbs, bakalaura darbs, diplomdarbs, maģistra darbs, promocijas darbs) netiek norādīta atsauce uz izmantoto citu autoru darbu, **darbs ir uzskatāms par plaģiātu.**

Ja studējošais pie viena temata strādājis vairākus gadus, katru gadu attīstot ideju, padziļinot pētījumus, konferencēs publiskojot pētījuma rezultātus, darbā ir jāiekļauj norāde, ka konkrētais darbs turpina iepriekš veiktos pētījumus. Korekti veidojot atsauces, savus iepriekšējos pētnieciskos rezultātus drīkst izmantot.

1 Autortiesību likums. Saeima, VSIA „Latvijas Vēstnesis”, 2005 – 2010 [skatīts 2010. g. 9. martā]. Pieejams: [www.likumi.lv/doc.php?id=5138](http://www.likumi.lv/doc.php?id=5138)

# Pirmvarianta veidošana

Pirmvariants ir zinātniskā darba teksta variants, kas tiek apspriests, labots, papildināts. Pirmvariantu rakstot, **jāievēro rakstu kultūra**: jāraksta tikai uz vienas lapas puses, atstājot brīvas malas. Tās nepieciešamas piezīmēm, labojumiem.

Pirmvariantam **jābūt rakstītam paredzētajā plānojumā**, t. i., jāizdala iecerētās daļas, nodaļas un apakšnodaļas. Jaunā lappusē jāsāk visas darba galvenās daļas, bet nodaļas un apakšnodaļas turpina rakstīt jau iesāktā lappusē. Darbam jau pirmvariantā jābūt zinātniskā stilā, bez ortogrāfijas, interpunkcijas un stila kļūdām.

Jau pirmvariantā **jābūt visiem plānotajiem citātiem un bibliogrāfiskajām atsaucēm** (par bibliogrāfisko atsauču noformēšanu sk. specifiskās nozares studiju programmas prasības)**.**

**Citātu izvēle, to lietošana** mēdz sagādāt grūtības. Ieteicams neaizrauties ar izlasītās literatūras pārstāstīšanu. Lietot pēc iespējas īsākus citātus un tikai tad, ja tie ir nepieciešami paša atzinumu pamatošanai. Izvairīties no citātu virknēšanas.

Citātiem jābūt pilnīgi precīziem, tajos – ja tādi ir – jāsaglabā arī dažādi oriģināla izcēlumi. Ja izmantotajā citātā kāda daļa īpaši jāizceļ, tad to drīkst darīt (ar pasvītrojumu vai atšķirīgu druku), iekavās aiz šāda izcēluma ierakstot „izcēlums mans” vai „pasvītrojums mans” un studiju darba autora iniciāļus. Ar divpunkti – .. – tiek apzīmēts teksta daļas izlaidums garākā citātā. Ja izlaista lielāka teksta daļa (piem., teikuma daļa, teikums u. tml.), divpunkti liek kvadrātiekavās [..].

Ja tiek citēts pētījums svešvalodā, citāts ir jātulko. Jāmin citāta tulkojuma autors, ja grāmata ir svešvalodā (piemēram, „tulkojums mans” un tulkojuma autora iniciāļi).

Citāti rakstītā tekstā var tikt iesaistīti dažādi. Garāki citāti parasti tiek iesaistīti tekstā tiešās runas veidā. Tāds citāts jāsāk ar lielo burtu un jāliek pēdiņās. Citējot tikai nelielu daļu no kāda teikuma, to var gramatiski iekļaut tekstā. Tāds citāts arī jāliek pēdiņās, bet nav jāsāk ar lielo burtu (ja vien nav citu nosacījumu lielā burta lietošanai). Runas formā uz citātu norāda ar vārdu „citēju”.

Bieži zinātniskos darbos nelieto precīzus citātus, bet pārstāsta kādu atzinumu vai viedokli. Tādā gadījumā runā un rakstos mēdz lietot dažādas ievadfrāzes, piemēram, *pēc N uzskatiem*; *N atzīst*, *ka*; *N uzskata*, *ka*; *no N pētījuma izriet* un citas.

Gan citātiem, gan domu pārstāstiem obligāti jānorāda avots (grāmata, raksts vai cits materiāls, kurā izmantotā atziņa izlasīta). Arī ilustrācijām, kartēm, tabulām, shēmām u. c. materiāliem, kas darbā izmantoti, bet nav paša veidoti, jāpievieno norāde par autoru un avotu. Uz citātu avotiem jānorāda ar īpašu pierakstu, ko sauc par **bibliogrāfisko atsauci.** Ir vairāki bibliogrāfisko atsauču izmantošanas gadījumi:

1. **Ja tiek lietots citāts, vienmēr jānorāda autors, gads un lappuses numurs**.

Ja citātā ir mazāk par 40 vārdiem, citāts tiek likts pēdiņās un tam jābūt iekļautam teikuma formālā struktūrā. Piemēram: „teksts …”. (Zemīte, 2023, 12-17)

**2. Ja autora vārds ir minēts teikumā, tad publicēšanas gads jānorāda iekavās aiz autora uzvārda**. Piemēram: teksts Liepiņa (2023) teksts ….. (svarīgi: un tiek lietots, ja vairāku autoru vārdi parādās teikuma formālajā struktūrā).

3**. Ja atsauce tiek lietota teikuma beigās, tad jānorāda autors un gads** Piemēram: “teksts…” (Kārkliņa, 2005).

Sīkāka informācija par bibliogrāfisko atsauču lietošanu skatīt 5.pielikumā.

# Studiju darba struktūra

Studiju nobeiguma darbiem (kvalifikācijas darbiem, diplomdarbiem, bakalaura darbiem, maģistra darbiem u. c.) ir šādas daļas:

1. titullapa,
2. anotācija latviešu valodā,
3. anotācija svešvalodā,
4. saturs,
5. ievads,
6. studiju darba pamatdaļas, nodaļas un apakšnodaļas,
7. secinājumi,
8. ieteikumi (ja tādi ir),
9. saīsinājumu skaidrojums (ja tāds nepieciešams),
10. avoti (ja tādi ir),
11. literatūra,
12. pielikums(-i), (ja tādi ir).

## Titullapa

Titullapā tiek rakstītas pašas nepieciešamākās ziņas par darbu:

1. augstskola, centrs, kurā studē students;
2. darba autors (nobeiguma darbiem – vārds, uzvārds; citiem rakstu darbiem – arī studiju programma un kurss);
3. temats;
4. darba veids (studiju darbs, projekta darbs, moduļa darbs, konkursa darbs, kvalifikācijas darbs, diplomdarbs, bakalaura darbs, maģistra darbs u. c.);
5. ziņas par darba vadītāju (vārds un uzvārds, akadēmiskais vai zinātniskais grāds un amats, kuru saīsinājumi 6. pielikumā);
6. darba rakstīšanas vieta un gads.

Titullapā visa informācija jāsakārto noteiktā secībā (sk. 1. pielikumā).

## Anotācijas

Anotācija ir īss darba raksturojums.

Anotācija obligāta studiju nobeiguma darbiem (kvalifikācijas darbiem, diplomdarbiem, bakalaura darbiem, maģistra darbiem). Anotāciju teksta apjoms latviešu valodā un kādā no

svešvalodām (angļu, vācu, franču val.) – līdz 1 lappusei katrā valodā. Anotāciju struktūra un saturs abās valodās ir vienāds. Anotāciju paraugi doti 2. pielikumā.

## Saturs

Satura rādītāju ievieto aiz anotācijām. Satura rādītājs (tā virsraksts – Saturs) informē par visām darba sastāvdaļām. Satura rādītājā visiem virsrakstiem jābūt formulētiem tieši tā, kā tie rakstīti darba tekstā.

Satura rādītāju vēlams veidot automātiski. Tehniskās prasības sk. 3. pielikumā.

## Ievads

Parasti ievadam īpaša virsraksta (nosaukuma) nav, to nosauc – Ievads.

Ievada struktūru nosaka nozares specifika, t. i., darbiem pedagoģijā, vēsturē, filoloģijā, datorzinātnēs, mākslā, ekonomikā, vadībzinātnē u. tml. var būt atšķirīga ievada struktūra.

Ievadā apraksta:

1. tēmas izvēles pamatojumu un aktualitāti;
2. pētījuma objektu un priekšmetu;
3. veicamā pētījuma mērķi un galvenos šī darba uzdevumus;
4. autora izvirzīto darba hipotēzi (pētījuma jautājums);
5. pētījuma bāzi;
6. darba teorētisko bāzi – nozīmīgākos pētījumus, monogrāfijas, to zinātnieku atziņas, ko students savā darbā izmantojis;
7. materiāla vākšanā, analīzē un aprakstīšanā izmantotās metodes un darba paņēmienus;
8. pētījuma teorētisko un praktisko nozīmi, ieviešanas iespējas.

Ievadā jāapraksta, cik plaši izvēlētais temats un ar to saistītās problēmas ir pētītas, cik plašā apjomā un kādā virzienā temats izstrādāts, akcentējot autora ieguldījumu problēmas izpētē. Ievada nobeigumā īsi jāraksturo darba uzbūve.

Ievada lapaspuse ir pirmā darba lapaspuse, kura tiek numurēta ar 3. kārtas numuru.

## Studiju darba pamatdaļas

Studiju darba pamatdaļās ietverts ievadā izvirzīto tēmu, problēmu un uzdevumu risinājums. Šo daļu galvenais analizējamais materiāls ir teorētiskajās studijās iegūtie un paša studenta savāktie materiāli, novērojumi, pētījumi. Analīzei, spriedumiem un secinājumiem jābūt pamatotiem. Labs pamatojums vienmēr ir mērķtiecīgi izvēlēti piemēri. Ja savākts ļoti bagāts materiāls, ieteicams sākt tā apraksta daļu ar pašiem raksturīgākajiem, biežāk konstatētajiem piemēriem (novērojumiem, aptauju rezultātiem u. tml.), bet pēc tam pāriet pie izņēmumu, īpašu gadījumu apraksta un analīzes. Darba tekstā nebūs iespējams aptvert pilnīgi visus savāktos materiālus, tādēļ ieteicams izveidot pārskata tabulas, shēmas, diagrammas, iekļaut arī ilustrācijas, fotogrāfijas, kartes un citus labi pārskatāmus materiālus. Ļoti apjomīgus materiālus labāk ievietot pielikumā darba beigās. Pielikumu materiālu izveidei un izvēlei jābūt pamatotai, uz tiem jāatsaucas darba tekstā.

Katru nodaļu ieteicams beigt ar apkopojumu, kas atklāj autora patstāvīgos spriedumus par nodaļā veiktajiem pētījumiem.

Darbu apjoma robežas atspoguļotas 1. tabulā, konkrētās prasības skatīt <https://www.liepu.lv/lv/293/studiju-darbu-rakstisana>.

1.tabula

Darbu apjoms

|  |  |
| --- | --- |
|  | Apjoms, lpp. |
| Studiju darbs | 20 - 25 |
| Kvalifikācijas darbs | 25 - 30 |
| Bakalaura darbs | 40 - 50 |
| Maģistra darbs | 60 - 70 |

\* Darbu apjomā neietilpst anotācijas divās valodās, kā arī pielikumi.

## Secinājumi

Šai darba daļai jābūt pietiekami īsai, koncentrētai, taču jāatspoguļo visi darba gaitā radušies **patstāvīgie atzinumi. Secinājumiem jābūt tēžu veidā.** Tie jānumurē.

## Saīsinājumu paskaidrojums

Saīsinājumu paskaidrojumu sarakstu darbā ievieto nobeiguma daļā aiz secinājumiem. Ja darbā ir maz saīsinājumu, tad to skaidrošanai var neveidot atsevišķu lappusi, bet vajadzīgos paskaidrojumus sniegt tajā lappusē, kur pirmo reizi saīsinājums tiek lietots. Bieži lietotos un visiem zināmos saīsinājumus (piemēram, apm., piem., sk., š.g., u.c., utt., u.tml., ha, cm, g, kg) var arī nepaskaidrot. Saīsinājumu paskaidrojumu saraksts jākārto pēc alfabēta.

## Avotu saraksts

**Avoti** ir visi iespiestie un rokrakstu materiāli, kas izmantoti kā pētāmā viela. Avotu sarakstā tiek uzrādīti visi analizētie darbi (literatūrzinātnē, vēsturē, matemātikā, pedagoģijā,

u. c.), pētītie valodas materiāli (valodniecībā), skolas mācību grāmatas (dažādu priekšmetu mācīšanas metodikā vai metodikas vēsturē), normatīvie dokumenti, periodika, arhīvu un muzeju fondu materiāli, prakses materiāli, socioloģisko aptauju anketas u.c. Avotu saraksts jākārto alfabēta secībā.

Prasības avotu noformēšanai skatīt **4**. pielikumā.

## Literatūras saraksts

**Literatūras sarakstā** noteiktā secībā jāuzrāda visa darbā izmantotā, tekstā un parindēs minētā literatūra – gan iespieddarbi, gan rokraksti.

Studiju darbos izmantotās literatūras sarakstu parasti sakārto alfabēta secībā, numurējot pēc kārtas (sk. specifiskās nozares studiju programmas prasības). Vispirms kārto latīņu alfabētā dažādās valodās izdotus darbus, pēc tam grupē slāvu valodu alfabētā (kirilicā) izdotos darbus.

Prasības literatūras noformēšanai skatīt **4**. pielikumā.

## Pielikumi

Kā pielikums var būt:

1. analizētā materiāla pārskata shēmas un tabulas;
2. fotogrāfijas, zīmējumi, kartes;
3. analizēto vārdu alfabētiskais saraksts;
4. pedagoģiskā vai metodiskā darbā analizētie uzskates līdzekļi, izdales materiāli, vingrinājumu teksti;
5. datorprogrammas u. c.

Pielikumu tehniskais izpildījums var būt dažāds (gan melnbalts, gan krāsains).

Pielikumā iekļautie oriģināli var būt zīmēti vai rasēti ar roku.

Pielikumi jānumurē. Katrai pielikuma vienībai (shēmai, tabulai, fotogrāfijai, zīmējumam, u. c.) jābūt nosaukumam (sk. **4**. pielikumā.) Ja pielikumā iekļauti arī tādi materiāli, kas nav studenta veidoti, katrai šādai pielikuma vienībai jāpievieno norāde par avotu.

## Studiju nobeiguma darbu iesniegšana

Studiju nobeiguma darbu iesniegšana notiek saskaņā ar RTU LA Nolikumu par gala pārbaudījumiem, valsts pārbaudījumiem un valsts noslēguma pārbaudījumiem ([https://www.rtu.lv/writable/editor\_files/files/rtu\_la\_nolikums\_par\_gala\_parbaudijumiem\_valsts\_parbaudijumiem\_un\_valsts\_nosleguma\_parbaudijumiem\_(1).pdf](https://www.rtu.lv/writable/editor_files/files/rtu_la_nolikums_par_gala_parbaudijumiem_valsts_parbaudijumiem_un_valsts_nosleguma_parbaudijumiem_%281%29.pdf) )

# Pielikumi

**1. pielikums**

**Titullapu noformējums**

****

RTU Liepājas akadēmija

Humanitāro un mākslas zinātņu centrs

Jana Liepiņa

**Saliktie lietvārdi laikrakstā “Diena”**

Bakalaura darbs humanitārajās zinātnēs

Zinātniskā vadītāja –

Dr. philol. doc. Valda Kalniņa

Liepāja 2024

RTU Liepājas akadēmija

Dabas un inženierzinātņu centrs

 Aldis Briedis,

 studiju programmas “Informācijas tehnoloģija”

1. kursa students

**Elementāro funkciju definēšana**

Studiju darbs

Zinātniskais vadītājs –

Dr. math. asoc. prof. Jānis Bērzs

Liepāja 2024

* 1. **pielikums**

**Anotācijas paraugs**

**Anotācija**

**Darba autors:**

**Darba t**ē**ma:**

**Darba veids:**

**Studiju programma:**

**Darba zin**ā**tniskais vad**ī**t**ā**js: Darba apjoms:**

**Atsl**ē**gas v**ā**rdi: P**ē**t**ī**juma m**ē**r**ķ**is: Darba saturs: P**ē**t**ī**juma metodes**: **Darba rezult**ā**ti**: **Darba izmantojam**ī**ba**:

**Annotation**

**Author of the paper**: **Theme of the paper**: **Type of the paper: Study programme: Consultant of the paper: Volume of the paper**: **Key words**:

**Aim of the research**: **Content of the paper: Methods of research: Results of the research**: **Applicability of the paper:**

**Annotation**

**Autor der Arbeit:**

**Thema der Arbeit:**

**Art der Forschungsarbeit**: **Studiengang:**

**Wissenschaftlicher Betreuer der Arbeit**: **Umfang der Arbeit:**

**Schlüsselbegriffe: Ziel der Forschung**: **Inhalt der Arbeit:**

**Forschungsmethoden: Ergebnisse der Arbeit: Anwendung der Arbeit:**

**Fiche recapitulative**

**Auteur:**

**Thème du travail: Type de travail: Programme d’études: Dirigeant scientifique: Volume:**

**Mots-clés:**

**Objectif de la recherche: Contenu:**

**Méthodes de recherche**: **Résultats de la recherche**: **Utilité du travail**:

**Studiju darba noformējuma prasības**

**Tehniskās prasības**

* 1. **pielikums**

**2. tabula**

7

|  |  |
| --- | --- |
| **Kas jānoformē** | **Kā jānoformē** |
| Titullapā darba nosaukums | 1. fonts Times New Roman;
2. rakstzīmju izmērs 16;
3. teksta trekninājums (Bold);
4. nobeiguma darbiem titullapā jāievieto LiepU emblēma (sk.1 pielikums).
 |
| Titullapā cits teksts | 1. fonts Times New Roman;
2. rakstzīmju izmērs 14;
3. atstarpe starp rindkopām 0;
4. fakultāte jāraksta tā, kurā studē darba rakstītājs.
 |
| Darba pamatteksts | 1. fonts Times New Roman;
2. rakstzīmju izmērs 12;
3. abu malu līdzinājums;
4. rindkopu 1.rindas atkāpe no lapas nerakstāmās malas 1,5 cm;
5. atstarpe starp rindām 1,5;
6. atstarpe starp rindkopām 0.
 |
| Portretorientēto lapu nerakstāmās malas | 1. kreisā mala 3 cm;
2. visas pārējās malas 2 cm.
 |
| Ainavorientēto lapu (pieļaujamas kā darbā tā pielikumā) nerakstāmās malas | 1. augšējā mala 3 cm;
2. visas pārējās malas 2 cm.
 |
| Ainavorientētās lapas piemērs | **1. pielikums Nosaukums** |
| Nodaļu virsraksti (stils Heading 1) | 1. fonts Times New Roman;
2. rakstzīmju izmērs 14;
3. teksta trekninājums (Bold);
4. virsraksts centrēts;
5. virs virsraksta (rindkopas) 36 pt;
6. zem virsraksta (rindkopas) 12 pt;
7. numurējumam pievienots punkts (1.);
8. virsraksta beigās punkts nav.
 |
| Apakšnodaļu virsraksti (stils Heading 2) | 1. fonts Times New Roman;
2. rakstzīmju izmērs 12;
3. teksta trekninājums (Bold);
4. virsraksts centrēts;
5. virs virsraksta(rindkopas) 12 pt;
6. zem virsraksta (rindkopas) 12 pt;
7. virsraksta sasaiste ar turpmāko tekstu;
8. numurējumam pievienots punkts (1.1.);
9. virsraksta beigās punkts nav.
 |
| Apakšnodaļu dalījums (stils Heading 3) | 1. fonts Times New Roman;
2. rakstzīmju izmērs 12;
3. nav teksta trekninājums;
4. virsraksts līdzināts pie kreisās malas;
5. virs virsraksta(rindkopas) 12 pt;
6. zem virsraksta (rindkopas) 12 pt;
7. virsraksta sasaiste ar turpmāko tekstu;
8. numurējumam pievienots punkts (1.1.1.);
9. virsraksta beigās punkts nav.
 |

|  |  |
| --- | --- |
| Virsraksta numurējumu nelieto | 1. anotācijām;
2. saturam;
3. ievadam;
4. secinājumiem;
5. literatūras sarakstam;
6. pielikumam.
 |
| Satura rādītāja virsraksts Saturs | Tāds pats formatējums kā stilam Heading1 |
| Satura rādītājs veidots automātiski | 1. fonts Times New Roman;
2. rakstzīmju izmērs 12;
3. atstarpe starp rindām 1,5.
 |
| Lapu numerācija | 1. numurs redzams sākot ar ievadu līdz pielikuma titullapai;
2. numuri lapas apakšā labajā pusē.
 |
| Attēlu (visi ir attēli, izņemot tabulu) apraksts | 1. apraksts atrodas zem attēla;
2. fonts Times New Roman;
3. rakstzīmju izmērs 10;
4. teksta trekninājums (Bold);
5. apraksts centrēts.
 |
| Attēla apraksta paraugs | **5. attēls. Bulta** |
| Tabulas apraksts | **Tabulas numurs:**1. virs tabulas;
2. fonts Times New Roman;
3. rakstzīmju izmērs 10;
4. teksta trekninājums Bold;
5. līdzinājums pie labās malas;
6. aiz numura punkts;
7. nosaukuma beigās nav punkts.

**Tabulas virsraksts:**1. nākamajā rindā zem tabulas numura;
2. fonts Times New Roman;
3. rakstzīmju izmērs 10;
4. teksta trekninājums Bold;
5. virsraksts centrēts;
6. virsraksta beigās nav punkts.
 |
| Tabulas apraksta paraugs | **5. tabula****Pārskats** |
| Teksta tabulā | 1. fonts Times New Roman;
2. rakstzīmju izmērs 10;
3. atstarpe starp rindām 1;
4. teksta līdzinājums pie kreisās malas.
 |
| Tekstā norādes uz attēlu, tabulu, pielikumu | 1. (Sk. 4. attēlu.)/ (Sk. 4. tabulu.)/ (Sk. 4. pielikumu.) vai pilnā teikumā.
2. Noformējums kā darba pamattekstam.
 |
| Pielikuma titullapa | 1. Lapā viens vārds **Pielikums**, ja ir tikai viens numurēts pielikums vai vārds **Pielikumi**, ja ir vairāk nekā viens numurēts pielikums.
2. Šis vārds formēts kā nodaļu virsraksts bez numura un novietots lapas centrā.
 |
| Numurētie pielikumi | 1. Pielikuma numurs un nosaukums formatējams kā tabulai tikai ar rakstzīmju izmēru 12.
2. Ievietotajiem attēliem, tabulām numerācija jāsāk no jauna.
 |

|  |  |  |
| --- | --- | --- |
|  |  |  |
|  |  |  |

|  |  |
| --- | --- |
| Anotācija | Latviešu valodā un vienā svešvalodā pēc noteiktas struktūras pievienota aiz titullapas. |
| Vēre (parinde) | 1. Fonts Times New Roman;
2. rakstzīmju izmērs 10;
3. var lietot kā lapas kājenes vēri vai arī darba beigu vēri.
 |
| Secinājumi | Numurētais uzskaitījums ar punktu (1.). |
| Citvalodu uzvārdi | Latviskotais uzvārds (*oriģinālvalodā*) tikai, kad uzvārdu pieminpirmoreiz. Jālieto konsekventi visiem uzvārdiem, kas nav latviešu. |
| Numurētā uzskaitījuma lietojuma paraugs | **1. piemērs.**Latvijas dabu raksturo:1. upes;
2. ezeri;
3. augstiene;
4. zemienes.
5. **piemērs.**

Latvijas dabu raksturo:* 1. augi;
	2. dzīvnieki:
		1. stirnas,
		2. brieži,
		3. meža cūkas;
	3. ūdeņi.
 |

**Piezīme.** Attēlu, tabulu, pielikumu, kā arī tekstā norādēs uz attēlu, tabulu, pielikumu

**numerāciju** ieteicams veikt ar teksta redaktorā esošajiem līdzekļiem.

**4. pielikums**

**Avotu un literatūras noformējuma prasības**

**Avotu un literatūras saraksts**

1. **Grāmata**
	1. Viena autora grāmata

Autora uzvārds, vārds vai iniciāļi. *Grāmatas nosaukums kursīvā*. Izdevuma numurs (ja atkārtots izdevums). Izdošanas vieta: izdevniecība, izdošanas gads. Lappušu kopskaits. Pieejams: doi: (elektroniskajiem izdevumiem; ja DOI (Digital Object Identifier jeb digitālais objekta identifikators) izdevumā nav atzīmēts, aprakstā norāda URL adresi).

Piemērs

Kristapsone, S. *Statistiskās metodes pētījumā*. Rīga: Biznesa augstskola Turība, 2020. 477 lpp.

Hofs, K. G. *Biznesa ekonomika*: [mācību grāmata]. 3. izdevums. Rīga: SIA DCS, 2019. 604 lpp.

* 1. Divu un trīs autoru grāmatas
1. autora uzvārds, vārds vai iniciāļi, 2. autora uzvārds, vārds vai iniciāļi, 3. autora uzvārds, vārds vai iniciāļi. *Grāmatas nosaukums kursīvā*. Izdevuma numurs (ja atkārtots izdevums). Izdošanas vieta: izdevniecība, izdošanas gads. Lappušu kopskaits. Pieejams: doi: (elektroniskajiem izdevumiem; ja DOI izdevumā nav atzīmēts, aprakstā norāda URL adresi). Piemēri

Rēvalds, V., Rēvalde, G. *Fizikas un tehnikas vēstures lappuses*. Rīga: Sava grāmata, 2020. 587 lpp.

Arājs, R., Drulle, V., Miesniece, A. *Dabaszinības 3. klasei*: mācību grāmata. Rīga: Zvaigzne ABC, 2018. 119 lpp.

* 1. Autoru kolektīva (četru un vairāk autoru) grāmatas

*Grāmatas nosaukums kursīvā.* Autoru vārdi vai iniciāļi un uzvārdi. Izdošanas vieta: izdevniecība, izdošanas gads. Lappušu kopskaits. Pieejams: doi: (elektroniskajiem izdevumiem; ja DOI izdevumā nav atzīmēts, aprakstā norāda URL adresi).

Piemēri

*Pētniecība: teorija un prakse*. Zinātniskās redaktores: Kristīne Mārtinsone, Anita Pipere, Daiga Kamerāde. Rīga: Raka, 2016. 546 lpp.

*Konsultēšanas un psihoterapijas teorija un prakse*. Ginta Ratniece, Indra Majore-Dūšele, Kristīne Mārtinsone ... u.c. Rīga: Zvaigzne ABC, 2016. 624 lpp.

*Valoda: nozīme un forma, 10. Latvijas gramatiskā doma gadsimta gaitā*. Krājuma sastādītājas, redaktores un priekšvārda autores: Andra Kalnača, Ilze Lokmane. Rīga: LU Akadēmiskais apgāds, 2019. 237 lpp. Pieejams: https://doi.org/10.22364/vnf.10.

1. **Raksts krājumā, laikrakstā, žurnālā**
	1. Raksts krājumā

Autora uzvārds, vārds vai iniciāļi. Raksta nosaukums. *No:* Grāmatas autors. *Grāmatas nosaukums kursīvā*. Izdošanas vieta: izdevniecība, izdošanas gads. Izmantotā fragmenta lappuses. Pieejams: doi: (elektroniskajiem izdevumiem; ja DOI izdevumā nav atzīmēts, aprakstā norāda URL adresi).

Piemērs

Mouls, Džons. Kultūru sadursme. *No:* Mouls, Džons. *Biznesa kultūra un etiķete Eiropas valstīs*. Rīga: Jāņa Rozes apgāds, 2003. 46.-48. lpp

Lauze, Linda. Pakārtojuma vārdu “ka” un kad” lietojums mutvārdu tekstā. *No*: *Valoda: nozīme un forma, 10. Latvijas gramatiskā doma gadsimta gaitā*. Rīga: LU Akadēmiskais apgāds, 2019. 105.-113.lpp. Pieejams: [https://doi.org/10.22364/vnf.10.10. \](https://doi.org/10.22364/vnf.10.10.%20%5C)

2.2. Raksts laikrakstā

Autora uzvārds, vārds vai iniciāļi. Raksta nosaukums. *Laikraksta nosaukums kursīvā*, laikraksta Nr., gads, datums, raksta lappuses.

Pieejams: doi: (elektroniskajiem izdevumiem; ja DOI izdevumā nav atzīmēts, aprakstā norāda URL adresi).

Piemērs

Kārkliņa, Diāna. Radošās industrijas un kultūras mantojums. *Diena*, Nr. 34, 2020, 18. febr., 7. lpp.

2.3. Raksts žurnālā

Autora uzvārds, vārds vai iniciāļi. Raksta nosaukums. *Žurnāla nosaukums kursīvā*, žurnāla Nr., gads, datums, raksta lappuses.

Pieejams: doi: (elektroniskajiem izdevumiem; ja DOI izdevumā nav atzīmēts, aprakstā norāda URL adresi).

Ančevska, Ieva. Ārstniecības augi un dziedināšana laika un valdošās varas kontekstā.

*Letonica*, 2019, Nr. 39, 77.-91. lpp.

1. **Elektroniskie resursi (publikācija internetā)**

Autora uzvārds, vārds vai iniciāļi (ja ir norādīti). *Materiāla nosaukums* [vides vai materiāla nosaukums]. Izdošanas vieta: izdevējs, izdošanas gads [resursa skatīšanas datējums]. Pieeja.

Piemēri

Vasiļjevs, Andrejs. *Ar zināšanām tikt pie pārticības* [tiešsaiste]. [Rīga: AS Delfi], 2002 [skatīts 2020.g. 12.martā]. Pieejams: https://[www.delfi.lv/news/versijas/andrejs-vasiljevs-ar-](http://www.delfi.lv/news/versijas/andrejs-vasiljevs-ar-) zinasanam-tikt-pie-particibas.d?id=2982984.

Sīkāk skat. metodisko līdzekli:

Mūze, Baiba. Bibliogrāfiskās norādes un atsauces : metodiskais līdzeklis. Rīga : LU Akadēmiskais apgāds, 2005. 133. lpp.

1. **Raksti no elektroniskiem zinātniskiem žurnāliem – pieeja no datubāzes**

Rakstiem, kuri ir iegūti no datubāzēm (piemēram, *Scopus, EBSCO, Science Direct, Cambridge Journals Online, Web of Science* u.c.), ir jānorāda skatīšanās laiks kvadrātiekavās un ieguves veids jeb adrese. Elektroniskajiem resursam adresi primāri norāda DOI. Ja nav resursā nav atzīmēts DOI, norāda URL.

Autora uzvārds, vārds vai iniciālis. Žurnāla izdošanas gads. Raksta nosaukums. *Žurnāla nosaukums*. Žurnāla sērijas numurs (žurnāla numurs), izdošanas gads, lapaspuses no-līdz. Datubāzes nosaukums. Iegūts no: doi: vai Iegūts no: URL [sk. dd.mm.gggg.]

Piemēri

Holma, Baiba, Pakalna, Daina. 2015. Information literacy in community development. *Research for rural development.* Vol. 1, 2015, 271-275 pp. EBSCO. Iegūts no: <http://search.ebscohost.com/login.aspx?direct=true&db=a9h&AN=120703307&site=ehost-> live [12.03.2020].

Norāžu apraksti, saraksta kārtošana un atsauces tekstā veidotas pēc bibliogrāfisko norāžu standartiem LVS ISO 690:2010.

**5. pielikums**

**Izmantotās literatūras un avotu saraksta paraugi**

(Literatūras avoti un citāti noformējami atbilstoši APA standartam <https://apastyle.apa.org/style-grammar-guidelines/references/examples>)

|  |  |  |  |  |
| --- | --- | --- | --- | --- |
| **Avota veids** | **Citāta atsauce** | **Pārstāsta atsauce** | **Bibliogrāfiskā norāde** | **Komentārs** |
|  **Viena autora grāmata / e-grāmata**  | (Veinberga, 2019) vai (Veinberga, 2019, lpp. 121). | Veinberga (2019) | Veinberga, S. (2019). *Komunikācija. Teorija un prakse.* Cēsis: Sava grāmata. | Viena autora avotam uzrāda izdevuma autoru, publicēšanas gada skaitli, lappusi/lappuses (ja iespējams) |
| **Divu autoru grāmata / e-grāmata** | (Davies & Lewis, 1971). | Deivies (*Davies*) un Levis (*Lewis*) (1971) | Davies, M. R., & Lewis, V. A. (1971). *Models of Political Systems*. London: Praeger Publishers. | Diviem autoriem atsaucē vienmēr norādāmi abi autori |
| **Trīs autoru grāmata / e-grāmata** | (Grunig, Grunig, & Dozier, 2002).Otrajā reizē(Grunig u.c., 2002). | Gruniga (*Larissa A. Grunig*), Grunigs (*James E. Grunig*), un Dozjers (*David M. Dozier*) (2002) | Grunig, L. A., Grunig, J. E., & Dozier, D. M. (2002). *Excellent Public Relations and Effective Organizations: A Study of Communication Management in Three Countries (Routledge Communication Series).* New Jersey: Lawrence Erlbaum Associates. | Trīs, četriem vai pieci autoriem atsaucē pirmajā reizē norāda visus autorus un gadu, bet nākamajās norāda tikai pirmo autoru un pievieno u.c. |
| **Piecu un vairāk autoru grāmata / e-grāmata** | (Churchill, u.c., 2013) | Čērčils (Churchill) u.c. (2013) | Churchill, R., Ferguson, P., Godinho, S., Johnson, N. F., Keddie, A., Lets, W., & Mackay, J. (2013). *Teaching: Making a difference*. Sydney: Wiley. | Sešiem un vairāk autoriem, visās atsaucēs norāda tikai pirmā autora uzvārdu, tālāk rakstot u.c.  |
| **Autori no vairākiem avotiem** | (Frandsen & Johansen, 2017; Falkheimer & Heide, 2018). | Frandsens (*Frandsen*) un Johansens (*Johansen*) (2017), kā arī Falkheimers (*Falkhemer*) un Heide (2019) | Falkheimer, J., & Heide, M. (2018). *Strategic Communication. An Introduction*. Oxon: Routledge.Frandsen, F., & Johansen, W. (2017). Strategic Communication. C. Scott, J. Barker, T. Kuhn, J. Keyton, P. Turner, & L. Lewis, *The International Encyclopedia of Organizational Communication*. John Wiley & Sons. doi:10.1002/9781118955567 | Atsaucoties uz diviem vai vairāk autoriem, citāta vai atstāstījuma atsaucē avoti jākārto hronoloģiskā secībā |
| **Vieniem un tiem pašiem autoriem vairāki darbi vienā gadā** | (Bērziņa & Zupa, 2020a) (Bērziņa & Zupa, 2020b).Ja citēti vienā teikumā:(Bērziņa & Zupa, 2020a; 2020b). | Bērziņa un Zupa (2020a). Bērziņa un Zupa (2020b).Ja pārstāstīts vienā teikumā:Bērziņa un Zupa (2020a; 2020b). | Bērziņa, I., & Zupa, U. (2020a). Factors affecting willingness to fight for a country in the Latvian and Russian-speaking communities in Latvia. *Nationa Identities.* doi:10.1080/14608944.2020.1851668Bērziņa, I., & Zupa, U. (2020b). Latvijas sabiedrības griba aizstāvēt valsti: veicinošie un kavējošie faktori. Rīga: Latvijas Nacionālā aizsardzības akadēmija Drošības un stratēģijas pētniecības centrs. | Viena autora vairāki darbi viena gada laikā, atsaucēs pie gadskaitļa ir jāizmanto burti a, b… |
| **Viena autora vairāki darbi** | (Deutsch, 1953; 1963) | Doičs (*Deutsch*) (1953; 1963) | Deutsch, K. W. (1953). *Nationalism and Social Communication*. New York: M.I.T. Press- Willey.Deutsch, K. W. (1963). *The Nerves of Government. Models of Political communication and Control*. New York: The Free Press. | Viena autora vairāki darbi ir jākārto hronoloģiskā secībā un jāatdala ar semikoliem |
| **Grāmatas sadaļa** | (Hallahan, 2015) | Halahans (*Hallahan*) (2015) | Hallahan, K. (2015). The Postmodern Perspective: Role for Goals and Objectives. D. Holtzhausen, & A. Zerfass (Red.), *The Routledge Handbook of Strategic Communication* (lpp. 244-266). Taylor and Francis. | Veidojot atsauci uz grāmatas sadaļu, bibliogrāfiskajā norādē tiek iekļauts sadaļas autora uzvārds, gadskaitlis, sadaļas nosaukums, redaktori, grāmatas pilnais nosaukums, sadaļas lapaspuses, kā arī izdevējs |
| **Raksts žurnālā**  | (Nothhaft, Werder, Verčič, & Zerfass, 2018) | Nothāfts (*Nothhaft*), Verders (*Werder*), Verčičs (*Verčič*) un Zerfās (*Zerfass*) (2018) | Nothhaft, H., Werder, K. P., Verčič, D., & Zerfass, A. (2018). Strategic Communication: Reflections on an Elusive Concept. *International Journal of Strategic Communication,* 12(4), 352-366. doi:10.1080/1553118X.2018.1492412 | Veidojot atsauci uz rakstu žurnālā, tiek norādīti autori, gads, raksta nosaukums, žurnāla nosaukums, sējums, numurs, raksta lappuses un doi nr. (jā tās ir) |
| **Interneta avots** | (Daniela, 2021) | Daniela (2021) | Daniela, L. (2021. gada 2. decembris) *LU profesore:* *Kur ņemt skolotājus?* LVportāls. Iegūts 01.01.2022. no https://lvportals.lv/viedokli/335355-lu-profesore-kur-nemt-skolotajus-2021 |  |
| **Interneta avots - mājas lapa, bez datuma un autora** | (Liepājas Universitāte, n.d.) | Liepājas Universitāte (n.d.) | Liepājas Universitāte. (n.d.). *Par mums.* Iegūts 2022. gada 1. janvāris no Liepājas Universitātes mājas lapa: https://www.liepu.lv/lv/147/par-mums | Gadījumos, ja avotam nav identificējams autors, atsaucē tiek izmantots vietnes nosaukums, bet, ja nav minēts gadskaitlis, tiek izmantots saīsinājums “n.d.” |
| **Likumi** | (Augstskolu likums, 1995) | Augstskolu likums (1995) | Augstskolu likums (1995) Pieņemts: 02.11.1995. Publicēts: Latvijas Vēstnesis, 179, 17.11.1995.; Latvijas Republikas Saeimas un Ministru Kabineta Ziņotājs, 1, 11.01.1996. Pēdējie grozījumi 11.11.2021. |  |
| **Intervija** | (Respondents Liepāja) (Intervija Nr. 1)(LiepU students)(Sieviete, Durbe)(Vīrietis, Grobiņa, 42 gadi)(Intervija ar Jāni Bērziņu, 14.12.2021.)(Intervija Nr. 4, krieviski runājošs respondents) |  |  |  |

**Docētāju amatu un zinātnisko grādu nosaukumu saīsinājumi**

**Docētāju amatu saīsinājumi**

|  |  |
| --- | --- |
| **Pilnais nosaukums** | **Saīsinātais nosaukums** |
| asistents, asistente | asist. |
| lektors, lektore | lekt. |
| docents, docente | doc. |
| asociētais profesors, profesore | asoc. prof. |
| profesors, profesore | prof. |
| pasniedzējs, pasniedzēja | pasn. |
| vecākais pasniedzējs, vecākā pasniedzēja | vec.pasn. |

 **4. tabula**

**Zinātnisko grādu nosaukumu saīsinājumi**

**6.pielikums**

**3.tabula**

|  |  |
| --- | --- |
| **Zinātņu nozare** | **Doktors, habilitētais doktors** |
| 1. Arhitektūra | Dr. arch. | Dr. habil. arch. |
| 2. Bioloģija | Dr. biol. | Dr. habil. biol. |
| 3. Datorzinātne | Dr. sc. comp. | Dr. habil. sc. comp. |
| 4. Ekonomika | Dr. oec. | Dr. habil. oec. |
| 5. Farmācija | Dr. pharm. | Dr. habil. pharm. |
| 6. Filoloģija | Dr. philol. | Dr. habil. philol. |
| 7. Filosofija | Dr. phil. | Dr. habil. phil. |
| 8. Fizika | Dr. phys. | Dr. habil. phys. |
| 9. Ģeogrāfija | Dr. geogr. | Dr. habil. geogr. |
| 10. Ģeoloģija | Dr. geol. | Dr. habil. geol. |
| 11. Inženierzinātnes | Dr.sc. ing. | Dr. habil. sc. ing. |
| 12. Ķīmija | Dr. chem. | Dr. habil. chem. |
| 13. Lauksaimniecība | Dr. agr. | Dr. habil. agr. |
| 14. Matemātika | Dr. math. | Dr. habil. math. |
| 15. Māksla | Dr. art. | Dr. habil. art. |
| 16. Medicīna | Dr. med. | Dr. habil. med. |
| 17. Mežzinātnes | Dr. silv. | Dr. habil. silv. |
| 18. Pedagoģija | Dr. paed. | Dr. habil. paed. |
| 19. Politoloģija | Dr. sc. pol. | Dr. habil. sc. pol. |
| 20. Psiholoģija | Dr. psych. | Dr. habil. psych. |
| 21. Socioloģija | Dr. sc. soc. | Dr. habil. sc. soc. |
| 22. Teoloģija | Dr. theol. | Dr. habil. theol. |
| 23. Tiesības | Dr. iur. | Dr. habil. iur. |
| 24. Veterinārmedicīna | Dr. med. vet. | Dr. habil. med. vet. |
| 25. Vēsture | Dr. hist. | Dr. habil. hist. |
| 26. Zinātnes doktors – Ph.D |